OpenLLM-France/wikimedia huggingface dataset:
# St. George (Kansas)

St. George és una població dels Estats Units a l'estat de Kansas. Segons el cens del 2000 tenia 434 habitants.

## Demografia

Segons el cens del 2000, St. George tenia 434 habitants, 173 habitatges, i 106 famílies. La densitat de població era de 380,8 habitants/km².
Dels 173 habitatges en un 34,7% hi vivien nens de menys de 18 anys, en un 52% hi vivien parelles casades, en un 5,2% dones solteres, i en un 38,2% no eren unitats familiars. En el 28,3% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,2.
Per edats la població es repartia de la següent manera: un 29,5% tenia menys de 18 anys, un 9% entre 18 i 24, un 33,2% entre 25 i 44, un 20,7% de 45 a 60 i un 7,6% 65 anys o més.
L'edat mediana era de 31 anys. Per cada 100 dones de 18 o més anys hi havia 100 homes.
La renda mediana per habitatge era de 29.306 $ i la renda mediana per família de 34.250 $. Els homes tenien una renda mediana de 22.159 $ mentre que les dones 21.125 $. La renda per capita de la població era de 15.544 $. Entorn del 14,4% de les famílies i el 23,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. George». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- St. George». American Fact Finder. Oficina del Cens dels Estats Units, 12-01-2010.
# Riu Camaná

El riu Camaná és un riu del vessant del Pacífic, localitzat a la costa sud del Perú, a la regió d'Arequipa.

## Geografia

El riu Colca junt amb el riu Molloco i altres afluents menors formen el riu Majes que desemboca en l'oceà Pacífic amb el nom de riu Camaná. Els recursos de la conca alta del riu Colca, amb una àrea de 737 km² aproximadament, són derivats parcialment al riu Chili mitjançant la regulació als embassaments El Pañe i Dique de Los Españoles, el canal Pañe-Sumbay i les tomes Bamputañe, Blanquillo, Jancolacaya i Antasalla. Aquest transvasament a la conca del riu Chili, s'efectua lliurant aquestes aigües al riu Sumbay, a l'altura del poblat d'Imata.
# Enric Bernat Fontlladonosa

Enric Bernat Fontlladonosa (Barcelona, 20 d'octubre de 1923 - Barcelona, 27 de desembre de 2003) va ser fundador de la companyia de piruletes Chupa Chups.
Bernat va néixer en una família de pastissers de tres generacions i inicià la seva vida laboral a la pastisseria dels seus pares. El 1950 va crear el seu propi negoci i fundà una fàbrica de confits anomenada "Productes Bernat", a la qual s'integrà qui aleshores era la seva promesa, Núria Serra, filla d'una altra nissaga de confiters barcelonins. La jove parella va impulsar el negoci, fins a absorbir el 1954 una empresa asturiana fabricant de productes derivats de la poma, anomenada "Granja Asturias". El 1958, Enric Bernat comprà la patent d'un caramel esfèric amb pal anomenat "Gol", que fabricava la indústria barcelonina "Reñé SA", i aquell mateix any va sortir al mercat el nou caramel "Chups", presentat com un petit luxe infantil que permetia consumir el dolç sense embrutar-se els dits.
Durant els anys 1980 Bernat fracassava en l'adquisició de la companyia d'assegurances Iberia de Seguros per finançar un nou banc d'inversions català. Malgrat la pèrdua, va comprar la propietat de la Casa Batlló de l'arquitecte modernista català Antoni Gaudí. El 1991 deixava el control formal de Chupa Chups al seu fill Xavier. La marca/companyia subsidiària de Smint es fundava el 1994.
Amb la seva muller Núria Serra tingué tres fills i dues filles. Bernat va morir de vell als 80 anys a la seva casa de Barcelona el 27 de desembre de 2003. El 2006 els seus fills van vendre l'empresa al grup italià Perfetti van Melle.

## Referències

* ↑ 116 icones turístiques de Catalunya. Barcelona: Ara Llibres, s.c.c.l., 2011. ISBN B-46.2872010 [Consulta: 18 gener 2014].
* ↑ Brotons, Ròmul. El triomf de la imaginació, 60 invents que han canviat el món (o gairebé). Barcelona: Albertí Editor, 2010, p. 49-50. ISBN 978-84-7246088-1 [Consulta: 14 maig 2013]. Arxivat 2014-10-06 a Wayback Machine.
* ↑ «Las 70 familias de caciques que dominan España». Arxivat de l'original el 2014-12-13. [Consulta: 13 agost 2013].
# Vicenç Balaguer Pascual

Vicenç Balaguer Pascual, més conegut com a Cata, (Alcoi, 8 de maig de 1926 - Barcelona, 20 de gener de 2004) fou un futbolista valencià de la dècada de 1950.

## Trajectòria

Començà la seva trajectòria al Serpis, un club filial de l'Alcoià, amb el qual es proclamà campió d'Espanya aficionats. A continuació passà al CE Alcoià, club amb el qual ascendí a Primera divisió. L'any 1951 fou fitxat per l'Espanyol per 300.000 pessetes. Destacà a la línia defensiva de l'equip del RCD Espanyol anomenat de l'oxigen d'Alejandro Scopelli, juntament amb el porter Marcel Domingo i els també defenses Josep Parra i Antoni Argilés. Disputà la final de la Copa d'Espanya de l'any 1957 enfront del FC Barcelona, on fou el capità de l'equip. En total romangué set temporades al primer equip disputant més de 130 partits a primera divisió. A continuació signà pel Granada CF i més tard per la CD Ourense. Amb el Granada tornà a arribar a la final de Copa però fou novament derrotat pel FC Barcelona, aquest cop per 4 a 1 a la final disputada a l'estadi Santiago Bernabeu.
Fou un cop internacional amb la selecció catalana l'any 1956. Un cop es retirà fou entrenador de diversos clubs modestos, com la UE Sant Andreu. L'ajuntament d'Alcoi li dedicà un carrer amb el seu nom en reconeixement de la seva carrera esportiva el 19 de juliol de 2000. Va morir a Barcelona el gener del 2004.

## Referències

* ↑ «Nos dejó Cata, un histórico». Mundo Deportivo, 21-01-2004.
* ↑ «Mor Vicente Balaguer Pascual, "Cata"». Canal 3/24, 21-01-2004.
* ↑ «Vicenç Cata». hallofameperico. [Consulta: 20 març 2012].
* ↑ «Cata: un adelantado del futbol-fuerza». Mundo Deportivo, 02-07-1969.
* 1 2 «Cata». Mundo Deportivo, 01-05-2010. Arxivat de l'original el 25 de juny de 2011. [Consulta: 16 març 2012].
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.

## Enllaços externs

* Perfil a BDFutbol
# Dorcateri

Els dorcateris (Dorcatherium) són un gènere extint de mamífers artiodàctils de la família dels tragúlids que visqueren al Vell Món durant el Miocè. Se n'han trobat restes fòssils a Alemanya, l'Aràbia Saudita, Àustria, Bòsnia i Hercegovina, Bulgària, Eslovàquia, Espanya, França, Grècia, Hongria, l'Índia, Kenya, Namíbia, el Nepal, el Pakistan, Polònia, Portugal, Romania, Sèrbia, Suïssa, Tailàndia, Turquia, Uganda, el Vietnam i la Xina. A Catalunya hi visqueren quatre espècies d'aquest grup, entre les quals destaquen D. crassum i D. naui, de mida similar, però amb diferències en les dents i els ossos de les mans.

## Referències

* 1 2 Entrada «Dorcatherium» de la Paleobiology Database (en anglès). [Consulta: 30 gener 2023].
* ↑ «Dorcatherium». Bestiari Fòssil de Catalunya. Institut Català de Paleontologia Miquel Crusafont. [Consulta: 30 gener 2023].
# Jordi Probata

Jordi Probata (en llatí Georgius Probata, en grec antic Γεώργιος Προβατᾶς) va ser un oficial romà d'Orient a qui l'emperador Miquel IV el paflagoni va enviar com a ambaixador a l'emir sarraí de Sicília l'any 1035, per ajustar un tractat de pau. L'any 1040, durant el mateix regnat, va dirigir un exèrcit contra els serbis, segons Jordi Cedrè.

## Referències

* ↑ Smith, William (ed.). «Georgius Probata». A Dictionary of Greek and Roman biography and mythology. [Consulta: 25 desembre 2022].
# Spivey

Spivey és una població dels Estats Units a l'estat de Kansas. Segons el cens del 2000 tenia 80 habitants.

## Demografia

Segons el cens del 2000, Spivey tenia 80 habitants, 37 habitatges, i 25 famílies. La densitat de població era de 59,4 habitants/km².
Dels 37 habitatges en un 27% hi vivien nens de menys de 18 anys, en un 56,8% hi vivien parelles casades, en un 5,4% dones solteres, i en un 32,4% no eren unitats familiars. En el 32,4% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,72.
Per edats la població es repartia de la següent manera: un 25% tenia menys de 18 anys, un 5% entre 18 i 24, un 31,3% entre 25 i 44, un 23,8% de 45 a 60 i un 15% 65 anys o més.
L'edat mediana era de 40 anys. Per cada 100 dones de 18 o més anys hi havia 122,2 homes.
La renda mediana per habitatge era de 37.250 $ i la renda mediana per família de 38.125 $. Els homes tenien una renda mediana de 40.625 $ mentre que les dones 6.250 $. La renda per capita de la població era de 23.849 $. Entorn del 4,8% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spivey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Spivey». American Fact Finder. Oficina del Cens dels Estats Units, 12-01-2010.
# Tylochromis polylepis

Tylochromis polylepis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 43,5 cm de longitud total.

## Distribució geogràfica

Es troba a Àfrica: llac Tanganyika.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Boulenger, G. A. 1900. Matériaux pour la faune du Congo. Poissons nouveaux du Congo. Sixième Partie. Mormyres, Characins, Cyprins, Silures, Acanthoptérygiens, Dipneustes. Ann. Mus. Congo (Ser. Zool.) v. 1 (fasc. 5): 129-164, Pls. 48-56.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. 1920. A revision of the African cichlid fishes of the genus Tylochromis. Ann. Mag. Nat. Hist. (Ser. 9) v. 5 (núm. 26): 163-169.
* Römer U.: Cichliden Atlas, Bd. 1. Melle. 1311 p. Any 1998.
* Stiassny, M. L. J. 1989. A taxonomic revision of the African genus Tylochromis (Labroidei, Cichlidae); with notes on the anatomy and relationships of the group. Ann. Mus. R. Afr. Cent. Ser. 8 Zool. Núm. 258: 1-161.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Voudourisita

La voudourisita és un mineral de la classe dels sulfats. Rel ep nom en honor del professor Panagiotis Voudouris (1962), del departament de mineralogia i petrologia de la Facultat de Geologia i Geoambient de la Universitat Nacional i Kapodistríaca d'Atenes, en reconeixement de la seva obra innovadora sobre els dipòsits de Lavrion.

## Característiques

La voudourisita és un sulfat de fórmula química CdSO₄·H₂O. Va ser aprovada com a espècie vàlida per l'Associació Mineralògica Internacional l'any 2012. Cristal·litza en el sistema monoclínic. La seva duresa a l'escala de Mohs és 3. És un mineral relacionat amb el grup de la kieserita. És l'anàleg poc hidratat de la drobecita, i més hidratat de la lazaridisita.

## Formació i jaciments

Es forma a través de l'oxidació de minerals de plom i zinc, com la galena i l'esfalerita, i inclou un ensamblat de minerals secundaris de cadmi. Va ser descoberta a la mina Esperanza, situada a Lavrion, dins del districte homònim de la prefectura d'Attikí, a Grècia. També ha estat descrita a les properes mines de Sounion, així com a la mina de carbó Kateřina, situada a la localitat de Radvanice, a la regió de Hradec Králové, a la República Txeca. Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Voudourisite» (en anglès). Mindat. [Consulta: 1r novembre 2018].
# Listriodon

Listriodon és un gènere extint de mamífers artiodàctils de la família dels súids que visqueren al Vell Món durant el Miocè. Se n'han trobat restes fòssils a Alemanya, l'Aràbia Saudita, Àustria, Espanya (incloent-hi els jaciments de Bunyol, l'abocador de Can Mata, Can Llobateres i barranc de Can Vila), França, Hongria, l'Índia, Kenya, el Pakistan, Romania, Rússia, Sèrbia, Suïssa, Turquia i la Xina. Els representants d'aquest grup estaven dotats d'ullals recaragolats.

## Referències

* 1 2 Entrada «Listriodon» de la Paleobiology Database (en anglès). [Consulta: 21 març 2023].
* ↑ «Abocador de Can Mata i Ecoparc de Can Mata». Bestiari Fòssil de Catalunya. Institut Català de Paleontologia Miquel Crusafont. [Consulta: 21 març 2023].
* ↑ «Can Llobateres». Bestiari Fòssil de Catalunya. Institut Català de Paleontologia Miquel Crusafont. [Consulta: 21 març 2023].
* ↑ Antón, 2013, p. 52.

## Bibliografia

* Antón, M. Sabertooth (en anglès). Indiana University Press, 2013. ISBN 9780253010490.
# Tylochromis pulcher

Tylochromis pulcher és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 22,9 cm de longitud total.

## Distribució geogràfica

Es troba a Àfrica: conca del riu Congo.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. 1920. A revision of the African cichlid fishes of the genus Tylochromis. Ann. Mag. Nat. Hist. (Ser. 9) v. 5 (núm. 26): 163-169.
* Römer U.: Cichliden Atlas, Bd. 1. Melle. 1311 p. Any 1998.
* Stiassny, M. L. J. 1989. A taxonomic revision of the African genus Tylochromis (Labroidei, Cichlidae); with notes on the anatomy and relationships of the group. Ann. Mus. R. Afr. Cent. Ser. 8 Zool. Núm. 258: 1-161.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Le Chesne (Ardenes)

Le Chesne és un antic municipi francès, situat al departament de les Ardenes i la regió del Gran Est. Des de l'1 de gener del 2016 forma part del municipi Bairon et ses environs.

## Referències

* ↑ «ARRETE Nº 2015-730» (en francès). Prefecte de les Ardenes, 30-11-2015. [Consulta: 9 novembre 2024].
# Meservey

Meservey és una població dels Estats Units a l'estat d'Iowa. Segons el cens del 2000 tenia 252 habitants.

## Demografia

Segons el cens del 2000, Meservey tenia 252 habitants, 123 habitatges, i 75 famílies. La densitat de població era de 64,4 habitants/km².
Dels 123 habitatges en un 21,1% hi vivien nens de menys de 18 anys, en un 52% hi vivien parelles casades, en un 8,1% dones solteres, i en un 39% no eren unitats familiars. En el 34,1% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,6.
Per edats la població es repartia de la següent manera: un 16,7% tenia menys de 18 anys, un 7,5% entre 18 i 24, un 21,8% entre 25 i 44, un 26,6% de 45 a 60 i un 27,4% 65 anys o més.
L'edat mediana era de 48 anys. Per cada 100 dones de 18 o més anys hi havia 89,2 homes.
La renda mediana per habitatge era de 32.500 $ i la renda mediana per família de 36.042 $. Els homes tenien una renda mediana de 28.438 $ mentre que les dones 16.406 $. La renda per capita de la població era de 16.043 $. Entorn del 7,2% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Meservey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Meservey». American Fact Finder. Oficina del Cens dels Estats Units, 12-01-2010.
# Cervalces latifrons

Cervalces latifrons és una espècie extinta de mamífer artiodàctil de la família dels cèrvids que visqué a Àsia, Europa i Nord-amèrica durant el Plistocè. Se n'han trobat restes fòssils a Alemanya, els Estats Units, Grècia, els Països Baixos, Polònia, la República Txeca, el Regne Unit i Rússia. Podia atènyer una alçada a la creu de fins a 2 m. Les diferències que presentava en el crani i les dents respecte al seu congènere C. carnutorum fan pensar que estava adaptat al clima fred i variable de les estepes, les taigàs i els boscos mixtos del Plistocè mitjà. Pot ser que fos menys dependent de les zones humides que l'ant, el seu parent vivent.

## Referències

* 1 2 Entrada «Cervalces latifrons» de la Paleobiology Database (en anglès). [Consulta: 12 setembre 2023].
* ↑ Stefaniak, 2007, p. 73.
* ↑ Agustí i Antón, 2002, p. 247-250.
* ↑ Stefaniak, 2007, p. 85.
* ↑ Stefaniak, 2007, p. 88.

## Bibliografia

* Agustí, J.; Antón, M. Mammoths, Sabertooths and Hominids: 65 Million Years of Mammalian Evolution in Europe (en anglès). Columbia University Press, 2002. ISBN 0-231-11640-3.
* Stefaniak, K. «Early and Middle Pleistocene elk (Alcinae JERDON, 1874, Cervidae, Mammalia) from Poland» (en anglès). Acta Zoologica Cracoviensia - Series A: Vertebrata, 50, 1, 2007, pàg. 73-92. DOI: 10.3409/000000007783995390.
# Seward (Kansas)

Seward és una població dels Estats Units a l'estat de Kansas. Segons el cens del 2000 tenia 63 habitants.

## Demografia

Segons el cens del 2000, Seward tenia 63 habitants, 34 habitatges, i 17 famílies. La densitat de població era de 97,3 habitants/km².
Dels 34 habitatges en un 26,5% hi vivien nens de menys de 18 anys, en un 44,1% hi vivien parelles casades, en un 5,9% dones solteres, i en un 50% no eren unitats familiars. En el 44,1% dels habitatges hi vivien persones soles el 23,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,85 i el nombre mitjà de persones que vivien en cada família era de 2,59.
Per edats la població es repartia de la següent manera: un 17,5% tenia menys de 18 anys, un 6,3% entre 18 i 24, un 22,2% entre 25 i 44, un 31,7% de 45 a 60 i un 22,2% 65 anys o més.
L'edat mediana era de 51 anys. Per cada 100 dones de 18 o més anys hi havia 108 homes.
La renda mediana per habitatge era de 16.250 $ i la renda mediana per família de 16.667 $. Els homes tenien una renda mediana de 20.625 $ mentre que les dones 16.250 $. La renda per capita de la població era de 14.891 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seward». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Seward». American Fact Finder. Oficina del Cens dels Estats Units, 12-01-2010.
# Llotja de Saragossa

La Llotja o Lonja de Saragossa és un edifici civil d'estil renaixentista construït en la primera mitat del segle xvi a Saragossa (1541-1551), com a recinte destinat a activitats econòmiques. Hui és sala d'exposicions de l'Ajuntament.
L'arquitecte o mestre d'obres de la Llotja va ser Joan de Sarinyena, encarregat d'això per iniciativa del Consell de la ciutat i patrocinat per Hernando de Aragón.
Es tracta de l'edifici plenament renaixentista més important d'Aragó. També va ser el primer a adoptar aquest estil, amb influència dels palaus florentins del quattrocento italià, encara que amb els matisos del mudèjar aragonès que podem observar en la decoració de retrats d'algeps policromat.
El material constructiu és la rajola, la qual cosa és habitual en l'arquitectura aragonesa, on no és considerat com a material pobre gràcies a la influència de l'art islàmic (que podem observar al Palau de l'Aljaferia) i als monuments mudèjars.
De planta rectangular, estructura les façanes en tres altures, que no reflecteixen el volum interior, d'un pis únic. En altura hi ha una galeria d'arcs de mig punt geminats.

## Vegeu també

* Llotja
* Llotja de Barcelona o Llotja de Mar
* Llotja de Palma
* Llotja de Perpinyà
* Llotja de València o Llotja de la Seda
# Rosa Fabián Martínez

Rosa María Fabián Martínez (Barcelona, 24 de juliol de 1949) és una economista i política catalana.

## Biografia

Es llicencià en ciències econòmiques i s'especialitzà en Teoria Política. El 1977 va ingressar a Comissions Obreres, sindicat del qual és membre del del Gabinet Tècnic i Jurídic i membre de la Comissió de control Administratiu i Financer. També fou col·laboradora tècnica en la Direcció General de Serveis Socials de la Conselleria de Sanitat de la Generalitat de Catalunya. Fou escollida diputada per Iniciativa per Catalunya (IC) a les eleccions al Parlament de Catalunya de 1988. Ha estat secretària quarta del Parlament de Catalunya, secretària quarta de la Comissió de Govern Interior i secretària quarta de la Comissió de Reglament del Parlament de Catalunya.
Ha estat membre de la Comissió d'economia i previsió social complementària del Tribunal Laboral de Catalunya i també ha donat suport jurídic i tècnic a les reivindicacions laborals dels treballadors de Can Baumann.

## Referències

* ↑ «Secretariat de CCOO». Arxivat de l'original el 2018-06-30. [Consulta: 4 agost 2014].
* ↑ Diputats del Parlament de Catalunya en la III Legislatura p. 89
* ↑ «Membres del TLC». Arxivat de l'original el 2009-12-26. [Consulta: 12 desembre 2009].
* ↑ Colomer i treballadors demanden els nous propietaris de can Baumann per un impagament a El 9 nou, 2 de gener de 2012
* ↑ Els extreballadors de Colomer Munmany demanden l'empresa que va comprar Can Baumann a elter.net a 16 de setembre de 2010

## Enllaços externs

* Diputats al Parlament de Catalunya a La Vanguardia, 31 de maig de 1988